Document ID: 32004R0905

KOMMISSIONENS FORORDNING (EF) Nr. 905/2004
af 29. april 2004
om ændring af bilagene til Rådets forordning (EF) nr. 2501/2001 om anvendelse af et arrangement med generelle toldpræferencer for perioden 1. januar 2002 til 31. december 2004
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2501/2001 af 10. december 2001 om anvendelse af et arrangement med generelle toldpræferencer for perioden 1. januar 2002 til 31. december 2004 (1), særlig artikel 35, og
ud fra følgende betragtninger:
(1)
Artikel 35 i forordning (EF) nr. 2501/2001 indeholder proceduren for ajourføring af bilagene til forordningen med henblik på indarbejdelse af ændringerne i den kombinerede nomenklatur.
(2)
Kommissionens forordning (EF) nr. 1789/2003 af 11. september 2003 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (2) indeholder nye elementer, som berører listen i bilag III og IV til forordning (EF) nr. 2501/2001. Denne forordning trådte i kraft den 1. januar 2004.
(3)
Listerne i bilag I og IV til forordning (EF) nr. 2501/2001 bør med virkning fra den 1. januar 2004 ændres i overensstemmelse hermed.
(4)
De i denne forordning fastsatte foranstaltninger er i overensstemmelse med udtalelsen fra Udvalget for Generelle Præferencer -
UDSTEDT FØLGENDE FORORDNING:
Artikel 1
Bilag III og IV til forordning (EF) nr. 2501/2001 ændres i overensstemmelse med bilaget til denne forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. april 2004.

Labels: 3
5